Covid-19-statistieke: Nuwe gevalle daal weer | Maroela Media
Die algehele getal nuwe gevalle van Covid-19 – altesame 648 nuwe gevalle – is minder as 'n dag tevore (816) en is ook laer as die gemiddelde getal nuwe gevalle oor die vorige sewe dae (818).
Dít terwyl die positiwiteitskoers in hierdie stadium op 2,9% staan.
Volgens die Nasionale Instituut vir Oordraagbare Siektes (Nios) is daar tans 32 572 aktiewe gevalle van die virus. Die meeste hiervan is in KwaZulu-Natal (18%), gevolg deur Gauteng en die Wes-Kaap (17% elk), die Noord-Kaap (14%), die Oos-Kaap (11%), die Vrystaat (10%), Mpumalanga (7%), Noordwes (5%) en Limpopo (1%).
Daar is in hierdie stadium reeds meer as 2,9 miljoen gevalle van die virus in Suid-Afrika bevestig en meer as 2,7 miljoen mense het reeds van die siekte herstel.
Nog 25 sterftes is bevestig, wat die algehele sterftesyfer op 88 317 te staan bring.
Volgens die Nios is net minder as 18 miljoen toetse tot dusver vir Covid-19 gedoen. Hiervan is 22 098 sedert die vorige verslag afgehandel.
Net 21 867 dosisse entstof is Sondag toegedien en bring die algehele getal dosisse wat reeds toegedien is, op net meer as 19,04 miljoen te staan.
Verdagte skiet hom glo in kop toe polisie toeslaan
Die Spaanse griep van 1918 het net 'n bietjie langer as twee jaar geduur. Ek het 'n gevoel dat die huidige pandemie aan die afkoel is. Nie dat ons enigsins agtelosig mag raak nie, maar kom ons bid en hou duim vas dat dit nou spoedig tot 'n einde sal kom. Alle dinge, goed of sleg, kom tot 'n einde!
Die lae "positiwiteit" is waarskynlik 'n aanduiding dat die aantal konsentrasiesiklusse van die PCR-toets drasties verlaag is, soos 20 (hoofsaaklik negatief) teenoor 50 (hoofsaaklik positief). Na die verkiesing keer ons weer terug na 40 siklusse soos voorheen en verwag vlak 4 teen Desember.
Dis so lekker om te dink die top aangestelde mediese kenners deel al die kennis wat hulle het met ons. Ons moet net luister.
Wonders wat kan gebeur as jy die land van die rooi-lys wil afhaal ne….
Miskien sal covid-19 uitgewoed wees in Junie 2023.
Die eerste persoon gediagnoseer daarmee, was op oujaarsdag 2019 in Wuhan, Sjina.
Miskien is dit die dier waarvan Openbaring 13 vertel. Indien wel, sal dit toegelaat word vir 42 maande. Dan sal dit uitgeroei word. Dit is as dit die Openbaring 13 voorspelling is wat nou gebeur.